《送家立庵太常归皖山德首 其一》
明代·程可则

好爵洵可贵，不贪良独难。《道德》五千言，止足为真诠。

汉时德疏志，千载称大贤。岂不念苍生，身遂名亦全。

象齿何为焚，膏明将自煎。因君振遥策，怀古心悠然。

作者简介：（1624—1673）明末清初广东南海人，字周量，一字湟溱，号石臞。少时从学于陈邦彦。入清，顺治九年会试第一，被排挤不得与殿试。十年后，试授中书。历兵部郎中、桂林知府。广交游，以诗文名世，与王士禛等交好。有《海日堂集》等。